ਜਗਸੀਰ ਸਿੰਘ ਨੂੰ ਜ਼ਿਮੀਦਾਰਾਂ ਦੇ ਕੁੱਕਰ ਵਿੱਚੋਂ ਚੌਲ ਤੇ ਕੋਕ ਦੀਆਂ ਦੋ ਬੋਤਲਾਂ ਚੋਰੀ ਕਰਨ ਦੇ ਦੋਸ਼ ਵਿੱਚ ਨਾ ਸਿਰਫ ਬੁਰੀ ਤਰ੍ਹਾਂ ਕੁੱਟਿਆ ਗਿਆ ਸਗੋਂ 'ਚੋਰੀ' ਮੰਨਵਾਉਣ ਲਈ ਕਰੰਟ ਵੀ ਲਾਇਆ ਗਿਆ।

ਇਹ ਜਗਸੀਰ ਦਾ ਪਿੰਡ ਹੈ ਜਿਸ ਨੂੰ ਜ਼ਿਮੀਦਾਰਾਂ ਦੇ ਕੁੱਕਰ ਵਿੱਚੋਂ ਚੌਲ ਤੇ ਕੋਕ ਦੀਆਂ ਦੋ ਬੋਤਲਾਂ ਚੋਰੀ ਕਰਨ ਦੇ ਦੋਸ਼ ਵਿੱਚ ਜ਼ਿਮੀਦਾਰਾਂ ਨੇ ਮੋਟਰ 'ਤੇ ਲਿਜਾ ਕੇ ਦਰੱਖਤ ਨਾਲ ਬੰਨ੍ਹ ਕੇ ਨਾ ਸਿਰਫ ਬੁਰੀ ਤਰ੍ਹਾਂ ਕੁੱਟਿਆ ਸਗੋਂ 'ਚੋਰੀ' ਮੰਨਵਾਉਣ ਲਈ ਕਰੰਟ ਵੀ ਲਾਇਆ। 

ਪਿੰਡ ਦੇ ਦਲਿਤ ਆਬਾਦੀ ਵਾਲੇ ਪਾਸੇ ਸਥਿਤ ਬਿਨਾਂ ਪਲੱਸਤਰ ਵਾਲੇ ਘਰਾਂ ਦੀ ਗਲੀ ਵਿੱਚੋਂ ਲੰਘ ਕੇ ਐਨ ਸਿਰੇ 'ਤੇ ਇੱਕ ਛੋਟੇ ਜਿਹੇ ਬੇਹੱਦ ਖ਼ਸਤਾ ਹਾਲ ਕਮਰੇ ਨੂੰ ਬਾਹਰੋਂ ਜਿੰਦਰਾ ਵੱਜਾ ਹੋਇਆ ਹੈ। ਨੰਗੀਆਂ ਇੱਟਾਂ ਵਾਲੇ ਕਮਰੇ ਦੇ ਸੱਜੇ ਪਾਸੇ ਪਸ਼ੂਆਂ ਦਾ ਸੁੰਨਾ ਪਿਆ ਵਾੜਾ ਹੈ ਜਿਸ ਦੇ ਦਰ ਖੁੱਲ੍ਹੇ ਹੋਏ ਹਨ।

ਕਮਰੇ ਦੇ ਪਿਛਲੇ ਪਾਸੇ ਇਕ ਥਾਂ ਹੈ ਜਿਸ ਨੂੰ 'ਓਪਨ ਕਿਚਨ' ਕਹਿ ਲਉ ਤੇ ਚਾਹੇ ਵਾਸ਼ਰੂਮ, ਦੋਵੇਂ ਕੰਮ ਇਸੇ ਥਾਂ 'ਤੇ ਨਾਲੋ-ਨਾਲ ਹੁੰਦੇ ਹਨ। ਨੇੜਲੇ ਘਰਾਂ ਦੇ ਦਰਵਾਜ਼ੇ ਖੜਕਾਉਣ 'ਤੇ ਕੋਈ ਬਾਹਰ ਨਹੀਂ ਆਉਂਦਾ।

ਫਿਰ ਇਕ ਘਰ ਵਿੱਚੋਂ ਬੱਚੇ ਨੂੰ ਬਾਹਰ ਗਲੀ ਵਿੱਚ ਪਖਾਨਾ ਕਰਵਾਉਣ ਨਿੱਕਲੀ ਔਰਤ ਵੀ ਪੁੱਛਣ 'ਤੇ ਕੁਝ ਦੱਸਣ ਨੂੰ ਤਿਆਰ ਨਹੀਂ। 

ਪਿੰਡ ਵਿਚਲੀ ਸਾਈਕਲਾਂ ਤੇ ਕਰਿਆਨੇ ਦੀ ਦੁਕਾਨ ਵਾਲੇ ਜਗਸੀਰ ਦਾ ਘਰ ਤਾਂ ਦੱਸ ਦਿੰਦੇ ਹਨ ਪਰ ਹੋਰ ਕੁਝ ਪੁੱਛਣ 'ਤੇ ਸਿਰ ਘੁਮਾ ਲੈਂਦੇ ਹਨ।
ਗਲੀ ਵਿੱਚ ਹੀ ਇਕ ਪੰਦਰਾਂ ਸਾਲਾ ਬੱਚਾ ਅਖੀਰ 'ਸੱਚ' ਬਿਆਨ ਕਰ ਦਿੰਦਾ ਹੈ ਅਤੇ ਗਲੀ ਦੇ ਦੂਜੇ ਬੰਨ੍ਹੇ ਸਥਿਤ ਜਗਸੀਰ ਦੇ ਚਾਚੇ ਦੇ ਘਰ ਦਾ ਰਾਹ ਦੱਸਦਾ ਹੈ। ਇਸ ਘਰ ਨੂੰ ਵੀ ਬਾਹਰੋਂ ਕੁੰਡਾ ਲੱਗਿਆ ਹੋਇਆ ਹੈ ਪਰ ਬਾਹਰ ਸੱਤਪਾਲ ਰਾਮ ਲਿਖ ਕੇ ਹੱਥ ਨਾਲ ਇੱਕ ਫੋਨ ਨੰਬਰ ਵੀ ਹੈ। ਇਸ 'ਤੇ ਫੋਨ ਕਰਨ 'ਤੇ ਜਗਸੀਰ ਦੇ ਚਾਚੇ ਦਾ ਪੁੱਤ ਪਹਿਲਾਂ ਤਾਂ ਝਿਜਕਦਾ ਹੈ ਪਰ ਮੇਰੇ ਵੱਲੋਂ ਪਛਾਣ ਦੱਸਣ 'ਤੇ ਉਹ ਨੇੜਿਓਂ ਹੀ ਗਲੀ ਵਿਚਲੇ ਕਿਸੇ ਘਰ ਵਿੱਚੋਂ ਬਾਹਰ ਆ ਜਾਂਦਾ ਹੈ। ਜਗਸੀਰ ਦੇ ਪਿਤਾ ਬਲਦੇਵ ਸਿੰਘ ਰਾਜਗੀਰ ਮਿਸਤਰੀ ਦਾ ਕੰਮ ਕਰਦੇ ਤੇ ਦਿਹਾੜੀ 'ਤੇ ਵੀ ਜਾਂਦੇ ਹਨ। ਬੜੀ ਮੁਸ਼ਕਲ ਨਾਲ ਉਹ ਕਿਸੇ ਹੋਰ ਘਰ ਵਿੱਚ 'ਲੁਕਾ' ਕੇ ਰੱਖੇ ਜਗਸੀਰ ਨੂੰ ਮਿਲਵਾਉਣ ਲਈ ਤਿਆਰ ਹੁੰਦਾ ਹੈ। ਪਿੰਡ ਵਿੱਚ ਅਜੀਬ ਕਿਸਮ ਦੀ ਖ਼ਾਮੋਸ਼ੀ ਛਾਈ ਹੋਈ ਹੈ ਤੇ ਸਹਿਮ ਦਾ ਮਾਹੌਲ ਨਜ਼ਰ ਆਉਂਦਾ ਹੈ। 

ਅਸਲ ਵਿੱਚ ਇਹ ਪਿੰਡ ਅਤੇ ਘਰ 17 ਸਾਲਾ ਦਲਿਤ ਮੁੰਡੇ ਜਗਸੀਰ ਸਿੰਘ ਉਰਫ ਟੀਂਡੇ ਦਾ ਹੈ।

ਉਸੇ ਜਗਸੀਰ ਦਾ ਜਿਸ ਨੂੰ ਕੁੱਕਰ ਵਿੱਚੋਂ ਚੌਲ ਤੇ ਕੋਕ ਦੀਆਂ ਦੋ ਬੋਤਲਾਂ ਚੋਰੀ ਕਰਨ ਦੇ ਦੋਸ਼ ਵਿੱਚ ਜ਼ਿਮੀਦਾਰਾਂ ਨੇ ਮੋਟਰ 'ਤੇ ਲਿਜਾ ਕੇ ਦਰੱਖਤ ਨਾਲ ਬੰਨ੍ਹ ਕੇ ਨਾ ਸਿਰਫ ਬੁਰੀ ਤਰ੍ਹਾਂ ਕੁੱਟਿਆ ਸਗੋਂ 'ਚੋਰੀ' ਮੰਨਵਾਉਣ ਲਈ ਕਰੰਟ ਵੀ ਲਾਇਆ। 

ਇਸ ਕੰਮ ਦੀ ਵੀਡੀਓ ਵੀ ਬਣਾਈ ਗਈ ਜਿਸ ਦੇ ਵਾਇਰਲ ਹੋਣ 'ਤੇ ਰੌਲਾ ਪੈ ਗਿਆ ਅਤੇ ਤਿੰਨ ਦਿਨ ਤੱਕ ਬਿਨਾਂ ਕੇਸ ਦਰਜ ਕੀਤੇ ਪੁਲਿਸ ਹਿਰਾਸਤ ਵਿੱਚ ਰੱਖਣ 'ਤੇ ਦਲਿਤਾਂ ਨੇ ਸ੍ਰੀ ਮੁਕਤਸਰ ਸਾਹਿਬ ਦਾ ਥਾਣਾ ਸਦਰ ਘੇਰ ਲਿਆ।

ਅਖੀਰ ਪੁਲਿਸ ਨੂੰ ਕੁੱਟਮਾਰ ਕਰਨ ਵਾਲੇ ਵਿਅਕਤੀਆਂ ਖਿਲਾਫ ਮਾਮਲਾ ਦਰਜ ਕਰਨਾ ਪਿਆ। ਮਾਮਲਾ ਰੋਸ਼ਨੀ ਵਿੱਚ ਆਉਣ 'ਤੇ ਤੂਲ ਫੜਨ ਲੱਗਿਆ ਹੈ।

ਗ਼ੁਰਬਤ ਤੇ ਕਿਸਮਤ ਦਾ ਮਾਰਿਆ ਪਰਿਵਾਰ।

ਸੱਤਪਾਲ ਰਾਮ ਨੇ ਦੱਸਿਆ, ''ਪਰਿਵਾਰ 'ਤੇ ਗੁਰਬਤ ਤੇ ਕਿਸਮਤ ਦੀ ਮਾਰ ਪਈ ਹੈ। ਸਤਾਰਾਂ ਸਾਲਾ ਜਗਸੀਰ ਨੂੰ ਪਿੰਡ ਵਿੱਚ ਸਾਰੇ 'ਟੀਂਡਾ' ਆਖ ਕੇ ਬੁਲਾਉਂਦੇ ਹਨ ਤੇ ਉਹ ਥੋੜ੍ਹਾ ਸਿੱਧਰਾ ਹੈ। ਸ਼ਰਾਬ ਪੀਣ ਦਾ ਆਦੀ ਪਿਉ ਬਲਦੇਵ ਸਿੰਘ ਰਾਜਗੀਰ ਮਿਸਤਰੀ ਦਾ ਕੰਮ ਕਰਦਾ ਹੈ ਤੇ ਦਿਹਾੜੀ 'ਤੇ ਵੀ ਜਾ ਆਉਂਦਾ।''

''ਘਰੇਲੂ ਝਗੜੇ ਕਰਕੇ ਮਾਂ ਸਭ ਤੋਂ ਛੋਟੇ ਪੁੱਤ ਅਰਜਨ ਨੂੰ ਲੈ ਕੇ ਦੋ ਸਾਲ ਪਹਿਲਾਂ ਘਰੋਂ ਚਲੀ ਗਈ ਜੋ ਫੇਰ ਮੁੜੀ ਨਹੀਂ। ਘਰ ਵਿੱਚ ਕੋਈ ਔਰਤ ਨਹੀਂ ਤੇ ਜਗਸੀਰ ਆਪਣੇ ਭਰਾ ਸੁੱਖੇ ਨਾਲ ਇਥੇ ਰਹਿੰਦਾ ਹੈ ਤੇ ਸੁੱਖਾ ਵੀ ਛੋਟੀ ਉਮਰ ਵਿੱਚ ਦਿਹਾੜੀ ਕਰਦਾ।''

''ਜਗਸੀਰ ਘਰ ਵਿੱਚ ਰੱਖੀਆਂ ਭੇਡਾਂ ਚਾਰਨ ਦਾ ਕੰਮ ਕਰਦਾ। ਕੁਝ ਦਿਨ ਪਹਿਲਾਂ ਉਸ ਦੀ ਇੱਕ ਭੇਡ ਗੁਆਚ ਗਈ ਜਿਸ ਨੂੰ ਭਾਲਦਾ ਉਹ ਪਿੰਡ ਦੇ ਦੂਜੇ ਬੰਨੇ ਜ਼ਿਮੀਦਾਰਾਂ ਦੇ ਘਰਾਂ ਵੱਲ ਚਲਾ ਗਿਆ।" 

ਜਗਸੀਰ ਦਾ ਘਰ।

ਉਥੇ ਉਸ ਨੂੰ ਕੁੱਕਰ ਵਿੱਚੋਂ ਚੌਲ ਅਤੇ ਕੋਕ ਦੀਆਂ ਬੋਤਲਾਂ ਚੋਰੀ ਕਰਨ ਦੇ ਦੋਸ਼ ਵਿੱਚ ਮੋਟਰ 'ਤੇ ਦਰੱਖਤ ਨਾਲ ਬੰਨ੍ਹ ਲਿਆ ਗਿਆ। ਚੋਰੀ ਮੰਨਵਾਉਣ ਲਈ ਕਈ ਜਣਿਆਂ ਨੇ ਜਗਸੀਰ ਦੀਆਂ ਲੱਤਾਂ ਬੰਨ੍ਹ ਕੇ ਬੁਰੀ ਤਰ੍ਹਾਂ ਕੁੱਟਿਆ ਤੇ ਕਰੰਟ ਲਗਾਇਆ।'' 